كورس صغير كده في التدبر في خلق الله. اسمه ايه يا شيخ جلال؟ ستة على ستة. يعني ايه ستة على ستة؟ دايما ستة على ستة دي بتبقى في البصر السليم. احنا عايزين البصيرة السليمة بقى
ستة على ستة. ازاي تبقى بصيرتك منورة؟ قال تعالى وكذلك نري ابراهيم ملكوت السماوات والارض. وليكون من المقيمين علاج الشكوك الالحادية علاج اي شك في قلبك ان واحد ييجي يشككك ان الشيطان نفسه هييجي يشككك عند الموت في وجود الله سبحانه وتعالى علاج
اليقين في وجود الله. اليقين في الحياة. التدبر يا اخوانا اكتر عبادة هي والقرآن. هي والقرآن. دول اعزم عبادتين. يعني العمود الفقري للهداية القرآن والكون. العمود الفقري للتربية القرآن والكون. دي العمود الفقري. قال تعالى فانت عنه تلهى
وفي قراءة انت عنه تلهى. كل ما يشغلك عن التربية فهو له. كل ما يشغلك عن التربية. انت بتلهو. يبقى التربية دي الاساس. فاحنا التدبر في الكون ده اللي هيخليك اصلا تحس بالزكر. اللي هيخليك توصل للمقام اللي العلماء قالوه. قالوا ان فيه ان لسانك يزكر وبعد كده قلبك يلقط
وممكن قلبك يذكر وبعد كده لسانك يلقط. هتلاقي قلبك مع الله ليل نهار. هتعيش بقى في مقام حين تمسون وحين تصبحون. سبحان الله حين تمسون وحين تصبحون قلبك عايش مع جلال الله سبحانه وتعالى. المشاهد تتحدس عن نفسها. ثم عرضهم على الملائكة. يعني الكون ده معرض. كل المناظر
اللي انتم هتشوفوها يا اخواننا في الفيلم الدقيقتين ده ان شاء الله بازن الله اللي كل يوم هنحرص ان احنا نجيب فيلم قصير كده زيه. ان شاء الله بازن الله ده معرض. اللي احنا هنعمله في الدورة ده
مش ان احنا نتعلم مع بعض فن التدبر. ان احنا هنسير القضية عند بعض. يبقى اكتر مدرس هيدرس لك فن التدبر الوقتي هو انت ان انت تتمعن ولسانك ما يبطلش تسبيح. ما تبطلش طول ما انت باصص ما تبطلش تسبيح. اخ امبارح بيقول لي هو التدبر في الخلق ده بييجي ازاي؟ قلت له يا ابني ده حاجة تراكمية
يعني ده انت من كتر ما تروح تدبر وتتفرج على افلام وتسبح وتتمعن زي ما ربنا قال فنظر نزرة في النجوم نزر نزرة عينه وقعد يقلب بصره ويشغل دماغه. ولسانك شغال في التسبيح. هتلاقي ان شاء الله بازن الله النتيجة في النهاية النتيجة عالية جدا
نبدأ بقى ان شاء الله بازن الله نعيش كده مع الفيلم زي ما انتم شايفين كده الاول منزر الارض المنزر اللي يخلع القلب ده منزر الماية انتم شايفينها ده مش موجود في الكون كله. مش موجود. منزر الماية والسحب اللي من فوق ديت اللي هي بتبقى الغلاف الجوي اللي جوة الغلاف الجوي دي مش موجودة في الدنيا
يعني الغلاف الجوي بتاع الكواكب اللي حوالينا بيشتي مية نار. مية نار. تخيل انت بقى الارض بتشتي عليك مية. تخيل انت بقى عايش وسط النهار ده منزر الغروب طبعا اللي محسوب بالسانية هيمنة الله على الكون. هيمنة الله على كل شيء. دخلنا جوة الارض بقى جوة القشرة الارضية. المنزر ده اتعلم ازاي تركب
المشاهد شف الخضرة شف شف الشمس وهي جاية من وراء الخضرة. اه السما من فوق المفاعلات النووية الجبارة اللي هي الورق الاخضر دي. دي كل دي قاعدة تتفاعل مع الشمس وتكون شايف خيوط العنكبوت ولا مش شايفها؟ خيوط العنكبوت اللي ما بين الورق مخلوق طير وقف محمد كده سانية. ها
الطير اللي انت شايفه ده يعني ربنا خلق على وجه الارض عشرين مليون نوع كائن حي. عشرين مليون. يعني انت عارف يعني ايه عشرين مليون البني ادم اللي هو حضرتك احنا كنا في الكلية عشان ناخد التركيب بس بتاع جسم الانسان من برة التركيب من برة. ما دخلناش جوة خلايا ولا جوة جينات
التركيب من برة اتناشر كتاب. عشان ناخد الحاجات دي بتشتغل ازاي ؟ كلام اجمالي اتناشر كتاب تاني. عشان انت متخيل ده ده مخلوق واحد واحد ما بالك بقى بعشرين مليون نوع كائن حي. قلبك بينبض ميت الف نبضة في اليوم. ده ده انت عايز مية الف تسبيحة بقى. الالكترون
حوالين النواة بتاعة الزرة مليار مرة في الثانية. يعني لو ده تسبيحه يبقى الالكترون بيسبح ربنا في الثانية مليار مرة. يعني انت طول عمرك لو قعدت تسبح مش هتجيب مليار مرة. انت متخيل! الكون عابد لله سبحانه وتعالى على قد ايه؟ انت بتاخد ستة وعشرين الف نفس في اليوم. ستة يعني بتاخد في
سنة عشرة مليون نفس. عشرة مليون مخك ده بياخد نص مليون صورة كل يوم. يتحطوا في الهارد ديسك بتاعك. لسانك ده بيلقط اربع طعم. مناخيرك بتلقط عشر تلاف ريحة. انت متخيل! الارض اللي احنا شايفينها ديت وقاعدين نتنعم عليها. والطير الجميل والماية اللي وراه. والخضر
الصورة الحلوة والشمس اللي طالعة انت تحت رجليك براكين ليس بينك وبينها غير القشرة الارضية. قشرة. كل ده قشرة زي قشرة التفاح كده. حاجة رقيقة جدا وكل اللي تحت براقين متفجرة والارض دي ست الاف مليون مليون مليون طن متشالين في الهوا. كمل يا شيخ. يعني شغل دماغك كده وقلبك شايف البحر
الممتد سبحان الله العظيم. يقول لك انتم شايفين القاع اصلا باين من من الماية الرايقة الجميلة دي. ديت اسمها الصحراء البحرية. يعني البحار دي فيها صحراء ولما الشمس تيجي على الماية بقى وهو التدبر كده. انك انت ازاي تكون تشاكيل. الماية مع منزر السما والسحاب اللي فوق ده مع الشمس
الناس اللي طالعة تخيل منازر الشروق بقى على كل الصخور اللي على شواطئ العالم مناظر الشروق والغروب. مناظر تعيش فيها مع قلبك. زي ما احنا شايفين الوقتي منزر الصخور ديت والخضرة ديت مع الشواطئ دي بقى على مستوى جميع الشواطئ بتاعة العالم. هنا بقى الجبال دي عليها خضرة مش جبال عادية
شف الطيور اللي بتطير ركب المشاهد. ركب المشاهد وسبح. ركب تخيل انت ماشي في مكان زي ده وقاعد تسبح ربنا. ليس معك الا الله. المنزر المزهل بتاع الكورة اللي اما بيتحط وسط الكواكب قلبك بيتخلع منزر الماية ومنزر السحب ومنزر الانهار. قاع البحر بقى. سبحان الله العظيم! احنا
في الفيلم الاولاني ان احنا ننقي لكم مشاهد ايه؟ مشاهد متنوعة شوية. آآ يعني يعني وقف كده سبحان الله العظيم. منظر قاع البحر. دلوقتي جميع القاعان البحار فيها المنازر دي يا اخوانا. انت بتتفرج على حاجة؟ لمين ده يا رب؟ يعني انت ممكن تقف كده لمين ده؟ المنازر اللي لسة هنشوفها دلوقتي كمان بقى لما ندخل في الشعب
والاسماك الملونة وتلاقي عالم. عالم قاعد يتحرك من الجمال والابداع والالوان والاشكال. سبحان الله العظيم! لمين ده ده كل ده في قاع البحر البني ادمين بقى لهم الاف السنين على الارض ولا يعرفوا عنا حاجة. ودلوقتي ولا البشر يعرفوا عن معزم اللي بيحصل حاجة. الوقت منازر الشروق
في حالا اهو على شواطئ نصف الكرة الارضية مناظر تخلع القلب. والنص التاني منازر الغروب لمين ده يا رب؟ هو انت فكرك ان ربنا بيعمل كل ده عشانك انت ربنا غني عن انك انت تبص وتقول سبحان الله اصلا. انت اللي محتاج. ربنا سبحانه وتعالى جميل كل حاجة بيخلقها جميلة. فالمناظر ديت
بتفهمك ان ربنا لا يحتاجك في شيء. هو ربنا مش خلق الجمال ده عشانك انت بس. هو ربنا كل حاجة خلقها بايديه. كلها جمال وابداع. كل دي كائنات تفتكر بقى سبحان الله وبحمده عدد خلقه. عشان تعرف يعني ايه شف ده دي حتة شعب مرجانية كده وشايف السمكة البرتقاني في البنفسجي دي. سبحان الله
حد منكم يروح متحف الاحياء البحرية؟ سبحانه المفروض ان انت اصلا تطلع رحلات كده عشان هزه هزه الرحلات. زي ما انتم شايفين قاع البحار والمناظر المدهشة المذهلة اللي في قاع البحار وكل ديك السمك الازرق والاسود والاصفر في البنفسجي. سبحان الله العظيم! والسمك البرتقاني الخفيف ده
كل دي عوالم على عوالم على عوالم عشرين مليون نوع كائن حي. وشوفوا الشعب المرجانية والالوان بتاعة هنا بقى منزر تاني خالص سبحان الله العظيم من البحار للجليد. كل ده يا اخوانا احنا بنتحرك في حاجة اسمها ايه؟ القشرة الارضية. القشرة الارضية دي من اكبر معجزات الله
قشرة الارضية احنا دلوقتي جليد من شوية كانت ايه البحار ما كل ده في القشرة الارضية. شوية هندخل في الصحرا شوية هندخل في الغابات الاستوائية شوية هندخل في الجبال العادية بقى اللي من غير جليد ولا حاجة. شوية هندخل كل منزر القشرة الارضية والتنوع في ابداعات خلق
الله عليها ورغم ان هي كلها قشرة ارضية واحدة منزر يخطف القلب. التدبر انك تفكر في كل حاجة. وانك تعيش مع كل زي ما ربنا قال الم نجعل الارض. ايه؟ نهاية
الجبال اوتادا. خلقناكم ازواجا. نومكم سباتا. الليلة لباسا. النهار معاشا. سمعا شدادا. سرجا وهاجا. من المعسرات. ما حب النبات جلات هو فيه ايه! هو كده! هو كده! انت لازم تبص لكل حاجة بتحصل حواليك. عشان توصل في الاخر ان
ترك كل شيء بالله. فلا تنسى الله حين تذكر اي شيء. شايف المنزر! شف منزر الشمس الضعيفة وهي جاية من وسط في ليلة تانية خالص بقى صخور والجبال كمل يا شيخ. الصخور والجبال وشايفين السحب داهيت سبحان الله العظيم. اللي انتم بتشوفوها بقى وانتم راكبين الطيارة
نسأل الله ان يرزقنا المتابعة بين الحج والعمرة يا رب. وانتم راكبين الطيارة كده بقوا طايرين والسحب ديت تحت رجليكم. شايفين قمم الجبال وهي باينة من بين السحب شايفين الشمس وهي طالعة على كل ده وشايفين الضباب والسحب وهي بتتكون لسه واحدة واحدة وقمم شايفين الشمس وهي مغطية المنزر لازم قلبك يلقط كل
كل ما المح في الصورة. مش ملمح الجبال بس ولا ملمح السحاب بس. ولا ملمح السما بس. وملمح الشمس وملمح الضل وملمح شايف الشمس نزلة تغمر الارض بالنور بتاعها. شايف التبخر وهو بيحصل ؟ يعني سبحان الله العظيم! سبحان الخالق العظيم! سبحان بديع السماوات والارض! بديع السماوات والارض
الارض يعني السما والارض دي تحفة. معرض معرض يا اخواني في الله. اه يعني يعني اللي احنا شايفينه قدامنا الوقت ده ربنا بيقول لك ثم عرضهم على الملائكة وعلم ادم الاسماء كلها. ده اسمه جبل ده اسمه سحاب ده اسمه سما. ده اسمه طير مسلا كزا. دي اسمها سمكة كزا. ربنا علم سيدنا ادم قاموس
مفردات المخلوقات على وجه الارض كلها. سيدنا ادم هو اللي علم البشرية اللغة اصلا. ثم عرضهم يعني ايه عرضهم؟ يعني الارض دي معرض. يعني انت دلوقتي قدام معرض مين ده وخدوا بالكم ان ان اللي بيحصل ده ده عشر ارتفاع الجبل. التسع اشار تحت الارض وتد مضروب في الارض. ده بقى ده دي
فوهات سد البراكين لما الجبال دي بتسير يوم القيامة البراكين كلها بتطلع. فانت فانت متخيل المنزر وجلال المنظر وعظمة المنزر انت بقى تفضل تبص وتسبح لحد ما تلقط. اللقط مش سهل. انا فاكر اخ من اخواني واحنا طلبة في الكلية نرجع من جلسة الضحى. فمناظر تخلع القلب تقابلنا في الطريق
اشجار يقول لي انا مش شايف حاجة. هو انت بتسبح على ايه ؟ قلت اقول له يا ابني ما هو وكذلك نور ابراهيم. هي القضية ان ربنا يوريك. فانت ممكن وانت قاعد احنا عايزين
قبل ما العشر تخلص كلنا ربنا يورينا. كلنا غفلنا يا جماعة. كلنا بننسى. كلنا الدنيا بتخطف قلبنا. فانت وانت قاعد تبص للمنزر المعجز ده. منزر والجبال الشامخات جعلنا فيها رواسي شامخات. سبحان الله العظيم! منزر بقى الانهيار الجليدي ده! طبعا ده بقى لما الصيف بييجي بقى ويبدأ بقى الدنيا تدوب
يعني اللي بيبهرني في المنازر دي اللي صوره المنازر دي اصلا. يعني من العار ان يرزق الله الكفار الهمة ان اذكروا هذا ولا نرزق احنا الهمة ان نتدبر فيه ونقول سبحان الله. ده بقى الدنيا بترجع تاني بقى. البعث بقى بيرجع تاني. بعد ما كل حاجة بقى الجليد
هنبدأ ندخل بقى في الغابات الاستوائية كمان. وهنبدأ نقول شايف الشمس مش عارفة توصل اصلا من كسافة النباتات. ده ده عالم تاني خالص. سبحان وشاف الشجرة قد ايه تشوف الوقتي حجم الشجرة بالنسبة للبني ادم. ان ربنا انت ما انتش اكبر حاجة في الدنيا ولا حاجة. شايف البني ادم قد ايه بنسمع كان حتة نملة طالعة على شجرة
سبحان الله العظيم! سبحان الخالق العظيم! ما حدش يكف عن التسبيح يا اخوانا! حدش يكف عن كلمة سبحان الله! احد كل كل ورقة شجر المفروض تحرك قلبك. منزر الشجرة كأن منزر عروسة خارجة من عند الكوافير. الذي خلق فسوأ التسوية. تسوية ايه؟ دي غابات استوائية بقى وغابات سنوبارية بقى
سبحان الخالق العظيم برضو ضمن القشرة الارضية. منزر الابداعي ده طبعا منزر غالبا متاخد سبعة الصبح. والضباب لسة موجود والشمس لسة معافيتها والضباب لسة منازر معرض معرض رباني مزهل في الشروق شكله في الغروب شكله وفي الضهر شكله كما قال تعالى
فسبحان الله حين تمسون وحين تصبحون انواع الكائنات الحية بقى سبحان الله العظيم. سبحان الخالق العظيم بص للمنزر نرجع بقى المنزر تاني خالص والكائنات البطريق وهي قاعدة ترقص في المياه والنمور كل ده ابداع حط كل اشكال الكائنات
بعض والطيور والجسور والكائنات الحية ده ده الارض ديت ملايين الانواع اللي عليها. وكل نوع له غزا غير تاني. وكل نوع له طبيعة حياة غير التاني. شف بتوع الغرب دخلوا جوة فين عشان يصورم
وده بقى منزر تاريخي وده قطيع من الحيوانات سبحان الله العظيم الا امم امثالكم طائر الطنان بقى الطائر المذهل. حيوان بيعوم في الماية. طيور. او ده تقريبا يسب جراد يسب طيور. ده بقى فار وعايزة وبومة دلوقتي عايزة
نمر وعايز يفترس حياة. حياة مشاهد مزهلة. الزرافة دلوقتي هتطير النمر ده حتة تطيرة جابت له كسر في العمود الفقري وشلل رباعي. طيرته سبحان الله العزيم ما تيأسش من رحمة الله سبحانه وتعالى
عندك التوازن العضلي والعصبي ارض حرامي صحيح بس لزيز يعني شايف البومة دي وقاعدة تترصد للفار ده! سبحان الله العظيم! توقف كده يا شيخ! وشايف الحشرة اللي كانت في في الزهرة ارجع كده بالمشهد كده يا شيخ محمد شاف الحشرة
اللي كانت على الزهرة ديت عوالم يا اخواني. شايف الحشرة ده ايه؟ ده ده عالم والبتاع الفار ده عالم والازهار والتلقيح عالم. والطيور اللي جاي عالم. ربنا بيقول لك سبح اسم ربك الاعلى. عايزين نخرج من ايه من عشر ذي الحجة؟ سبح اسم ربك الاعلى. القائد الاعلى للكون. الذي خلق
اربع ادلة على وجود الله بيسموهم العلماء الادلة الاربعة على وجود الله. دليل الخلق دليل التسوية دليل التقدير دليل الهداية. دليل الخلق دليل الخلق كل الكائنات دي مين اللي خلقها؟ ما فيش نموزج ومضل للخلق اعجز الله ان يخلقه. الحشرة اللي انت شايفها دي فيها جميع الاجهزة العصبية
والبصرية اللي موجودة عندك وممكن اعلى كمان في حاجات. سبحان الله العظيم زي الفيل زي زي اللي ربنا خلقه في المجرة خلقه في الزرة المقارنة ما بين عينيك وما بين كاميرا. كاميرا الاستاز ياسر مشغلها لنا دهيت الملي المربع فيه عشر تلاف مستقبل ضوئي. عينيك ده اهيه اللي واقفة
ففي الضلمة مش محتاجة النور بتاع الكشاف داهو اللي الكاميرا محتاجاه في كل مللي مربع ميت مليون مستقبل ضوئي. عينيك ده الكاميرا دهيه انا انت لابس الجلابية زرقا ، هي هتجيبها لونها ايه ؟ لو انا لبستها زرقا زرقا فاتح سودا هيبقى كله انت بتلقط تمنميت الف درجة لونية
مختلفة في كل لون. تمنميت بعنيك ده ايه! الفارق ما بين الكلى اللي ربنا خلقها لك اللي قد البطاطساية صغيرة والكلى الصناعية. لما تشوف مريض فشل كلوي نسأل الله ان يعافينا يا رب. ويعافي مرضى المسلمين يا رب. مريض فشل كلوي. دي قد البطاطساية. الكلى الصناعية بقى اللي لما بيحصل فشل كلوي وبيغسلوا بها دم البني ادم قد البني ادم
قد البني ادم الكلى الطبيعية بتغسل دمك تمانية وتلاتين مرة في اليوم. الكلى الصناعية تلات مرات في الاسبوع. الكلى الطبيعية بتغسل لك دمك وانت مش حاسس. الكلى الصناعية بيخرج قدام عينيك على جهاز يقعد يتفلتر. الكلى الطبيعية ما فيش الم ولا مشاكل. الكلى الصناعية يعني ممكن المريض يجي له يعني التهابات
قاتلة ممكن يتعمى ربنا يحفزنا يا رب ويحفز مرضى المسلمين اجمعين. مضاعفات جبارة عشان حتة بطاطساية صغيرة ربنا خلقها جواك. بني ادم مش عارف انه يقلد حتى شبابنا من غير مشاكل. الذي خلق فسوى سوى ده شف الزهرة. شف الحشر سوى ده. يعني عارف العروسة وهي خارجة من عند كوافير كده
وفرحة حريمي طبعا ومحجبة وكل حاجة بس يعني ايه يعني يعني عارف شفت منزر التسوية كل عضو كل غدة كل مخلوق ربنا منظر عينيك يقول لك الانجليزي ماوس دي زاوية البق دي ما فيش دكتور تجميل يعرف يصلحها في الدنيا لو بازت دي ويرجعها طيب. الزاوية
المناخير والتقائها بالوش دي. الزاوية بتاعة سحبة العين دي. الحاجات دي ما حدش ما فيش حد يقدر يعملها في الدنيا. فسوى التسوية وحتى لصوابع ايديك وبنانك. تبص لمنزر صابع ايديك قلبك يتخلع كده. والذي قدر كل حاجة بالمقادير. يقول لك المقادير المكونة للككاية. لو
والست زودت السكر ولا زودت الدقيق ولا قللت البيكنج بودر ولا زودت الدنيا كلها تبوز. تخيل بقى نسبة الهرمونات في دمك نسبة الاملاح في جسمك نسبة كل حاجة بمقادير. كل بعد الشمس على الارض. لو كان اقرب كنا ولعنا لو كان ابعد كنا تلجنا بعد القمر وارتباطه بالمد
والجزم كل سمك القشرة الارضية نسبة الاكسجين لو زادت نولع لو قلت نتخنق مقادير كل حاجة والذي قدر كل حاجة حتى سبحان الله العظيم يعني لما ناخد الوقتي في مسألة ازاي تتدبر في الخلق تتدبر في تقدير الخلق نفسه يعني شف صوابع ايديك
صوابع رجليك قصيرة. لو صوابع رجليك طويلة زي صوابع ايديك. وانت واقف كده تلاقي عربية تقوم جاية فرملة لك صوابع رجليك وانت مش حاسس. ليه؟ لانها طالعة قدامك غصب عنك
اصلا انما ربنا خلى لك رجليك ايه؟ كل حاجة فيها تقدير. والذي قدر فهدى هدى. يعني سبحان الله! هو مين اللي علم البومة دي انها تاكل الفرض ومين اللي علم الحشرة دي انها تيجي هنا؟ هو مين مين اللي هدى المخلوقات دي يا اخوانا؟ المخلوقات دي مين اللي اداها كورسات وعلمها؟ وفهمها وعرفها تعيش ازاي
والذي قدر فهدى فيه دبانة صغيرة كده ما بتقدرش تحط البيض بتاعها غير ما بين لحاق الشجر والشجر كان دكتور مصطفى محمود عمل حلقة عليه. طب ازاي تعدي لحاق الشجر؟ ربنا اداها من شنيور طبيعي كده بتخرم به وتحط البيت. فيه بقى حشرة تانية
يا سفاحة بتعيش على الدبانة دي. طب والحشرة السفاحة ديت بتقوم رايحة حاطة البيض بتاعها على البيض بتاع الدبانة دي جوة لحاء الاشجار يقوم لما يصحى اليرقات بتاعتها تاكل اليرقات بتاعة الدبانة. قال لك طب وهي ما عندهاش الشنيور الطبيعي بتاع الدبانة. هتدخل
جوة اللحاء ازاي؟ قال لك ربنا اداها منشار طبيعي بتعرف تنشر وتدخل. قال لك طب تعرف منين ان الدبانة حاطة البيض بتاعها هنا؟ حاجة عوالم يا اخواني عوالم فرشت المنارك اللي بتهاجر اربع سنين في يوم استواء الليل بالنهار. مين اللي عرفها؟ اليوم اللي الليل والنهار بيبقوا اتناشر ساعة باتناشر ساعة
سبحان الله العظيم! عوالم كائنات وطيور وحشرات! النمل! النمل دوت مية وعشرين الف نوع! كمل يا شيخ! مية عشرين الف نوع من انواع النمل نمل بناء النمل ده بقى لو شوفوا الافلام كاملة بقى وقعد يقطع ازاي بيقطع الورقة وينشرها كده ومنزره هو بينشرها وكل نملة شايلة حمولة قدها
قد ايه وشوف النملة ومفاصلها شف تكوينها وتركيبها سبحان الله العظيم. كل نملة عالم ملكوت. شف منظر الجيش النمل كده وهو شغال في العمل الجماعي وروح الفريق سبحان الله العظيم كل دول فريق واحد ولهم قائد واحد
وشغالين في مهمة واحدة وشغالين في اتجاه واحد وكل ده الذي قدر فهذا. كل دي هداية المنافع من الله. سبحانه وتعالى. عالم من الحشرات. كل شيء بيقول لك هنا الله. كل شيء بيقول لك هو الله احد
كل حاجة ده بيت طبعا البيوت دي احنا شفناها في اوغندا بقى اما كنا هناك البيوت دي بيوت عملاقة. جوة البيوت دي ممرات وطرق واوض وكل اوضة معروف بتاعة مين عوالب سبحان الله العظيم اخواني في الله
ما بيعرفوش يبنوا اسقوا في بيوتهم هناك من من الخشب. الصخرة بدأت تتفتح اهي الحمد لله والشكر لله. في المشهد الاخير. اه والشيخ محمد كاتب لها تدبر فجر واحد ذو الحجة استبشارا يعني ان احنا بدأنا كده بفضل ومنة الله سبحانه وتعالى اخواني واحبابي في الله. طبعا آآ
يعني آآ عايزين ان شاء الله بازن الله الوقت ممكن يعرضوا لكم الفيلم بقى تاني بعد ما انا اخلص بحيس ان انت تعيش بقلبك انت مع نفسك بقى. تعيش بقلبك تدبر في خلق الله
ده اللي اهل الانبياء اللي ربنا اهل به الانبياء للنبوة سيدنا موسى. وهو لسه في اول مرة بيقابل ربنا بيكلم ربنا سبحانه وتعالى. راح بعدها الفرعون بيقول له الذي اعطى كل شيء خلقه. يعني سيدنا موسى متدبر في جميع المخلوقات. اللي قابلها في حياته. من اجل هزا اصطفاه الله
التدبر من اسباب اصطفاء الله للعبد. من اسباب انك تحس بلزة الزكر ليل نهار. الفيلم ده لو انتم عشتوا معه الوقت مرة تانية بقى بس منك لنفسك كده وسمعت. انت ممكن
تفضل طول اليوم ها طب مع بكرة بقى ان شاء الله مع بعده بقى بازن الله مع بعده بقى بازن الله مع مجهودك انت انك تروح تدبر بازن الله. هتلاقي قلبك نور. اللي هيلقط في عبادة التدبر
قلبه ينور. طب سيدنا موسى بقى لما اكتمل امره لما بقى كلم ربنا في المرة التانية ربنا بيقول له لن تراني ولكن انظر الى الجبل اهو ده. انظر الى الجبل
ما تبصش للخالق مش هتشوف الخالق في الدنيا. بص للمخلوق وانت هتوصل منه للخالق. سيدنا ابراهيم في بداية في بداية امره. كذلك نور ابراهيم ملكوت في نهاية امره بعد ما وقف في وش النمرود ولف الدنيا رب ارني كيف تحيي الموتى برضو مكمل على التدبر في خلق الله. سيدنا نوح وهو بيفوق
بيقول لهم الم تروا كيف خلق الله سبع سموات طباقا. جعل القمر فيهن نورا. جعل الشمس سراجا. التدبر في خلق الله هو عبادة الانبياء عبادة الاولياء تدبر في خلق الله سبب اليقين. سبب القضاء على الالحاد نهائيا. سبب القضاء على الشكوك. سبب الامان. ان اللي خلق كل ده ما يقدرش
ما يقدرش يحفزك. ما يقدرش يسعدك. تدبر تفرح. تدبر في خلق الله من اسباب الفرح. انك تفرح بربنا وبقدرته وبجماله وبكرمه وبرأفته وبعطاؤه سبحانه وتعالى مدرسة جبارة مهما اتكلمنا فيها مش هنقدر نحصي فيها. ان شاء الله بازن الله بدأنا النهاردة اليوم الاول بازن الله في
سلسلة التدبر داهي او دورة التدبر فن التدبر في خلق الله. عشان نبقى ستة على ستة ان شاء الله. ربنا يعينا ونكمل ان شاء الله. عايزين النهاردة بقى يعني نعيش مع
هزه الحاجات ونظل طول اليوم على ذكر الله حتى نلتقي في الغد سبحانك اللهم وبحمدك اشهد ان لا اله الا انت استغفرك واتوب اليك